Foto's: Krejcir Maandag by die hof | Maroela Media
Radovan Krejcir Maandag by die Palm Ridge-landdroshof. Foto. Werner Beukes / SAPA
Dit volg na beweringe dat hy glo deur polisiebeamptes aangerand is ná sy inhegtenisneming op Vrydag, 22 November.
Krejcir se dokter het gesê hy kan moontlik nierversaking opdoen indien hy nie mediese behandeling ontvang nie. Krejcir beweer hy is met 'n skokstok geskok en daar is 'n sak oor sy kop getrek.
Krejcir het Maandag ook in die Palm Ridge-landdroshof verskyn, maar die hofverrigtinge het in camera plaasgevind. Hy het saam met 'n medebeskuldigde, Desai Lupondo, verskyn. Die mans het glo net vlugtig in die hof verskyn en die saak is na Maandag uitgestel vir verdere ondersoek.
Daar is vroeër berig dat hulle klagtes van ontvoering en aanranding, of alternatiewelik 'n aanklag van poging tot moord, in die gesig staar. Die klagtes hou verband met 'n voorval in Junie.
Radovan Krejcir Maandag by die hof. Foto: Werner Beukes / SAPA
"Die saak is vir sekuriteitsdoeleindes in camera gehou kragtens artikel 153 van die Strafproseswet," het Phindi Louw, woordvoerder vir die Nasionale Vervolgingsgesag (NVG) gesê. Louw wou nie verdere besonderhede verskaf nie. Sy wou nie kommentaar lewer of 'n spesifieke dreigement ontvang is nie.
Louw kon nie sê watter klagtes Krejcir en Lupondo in die gesig staar nie, aangesien dit "nie formeel in die hof voorgehou is nie".
Die Onafhanklike Polisieondersoek-direktoraat (Opod) sal Krejcir se bewerings van aanranding ondersoek.
Die media wag buite die hof terwyl Radovan Krejcir se saak in camera gehou word. Foto: Werner Beukes / SAPA
Die polisie waak voor die deur van die hof. Foto: Werner Beukes / SAPA
Die beampte wat so leun teen die muur lyk beslis nie of hy waaksaam was nie.
Waarom na 'n privaathospitaal? Is daar dan nie mediese versorgingsfasiliteite in die tronke nie?
Ek weet wat ek nou sê is verkeerd, maar ek is bly hy is tydens arrestasie goed gemo(k)er. Hy moet weet hy is nie welkom hier nie. Hier by ons word misdadigers in hul derduisende gebore, ons kan nie nog uitvaagsels van ander lande huisves nie.